
Párlaton innen – Pálinkán túl Magyarország nemzeti italának előállítására, EU-belső határon történő behozatalára vonatkozó jövedéki szabályok, különösen a forradalmi változásnak tekinthető magánfőzés tükrében

A dolgozat Magyarország nemzeti italának, a pálinkának (párlatnak) az előállításáról, az ezzel kapcsolatos szabályokról szól. A pálinka-előállítás témaköre tucattémának tűnhet első körben, azonban a 2010. szeptemberében életbe lépett rendelkezések, miszerint magánszemély is főzhet otthon párlatot egy bizonyos mértékig adómentesen, mindezt más megvilágításba helyezi. A pályamunkámban a vonatkozó jogszabályi rendelkezések ismertetése mellett nagy figyelmet szántam a pálinka-előállítás szakaszainak ismertetésére, valamint a magánfőzés előnyeinek/hátrányainak bemutatására, továbbá az új rendelkezések gazdaságra gyakorolt hatására. Úgy gondolom, hogy ez a munka mind a szakmának, mind a "laikusok" számára érdekes módon mutatja be a vonatkozó szabályokat, rendelkezéseket.



